Kamu bisa jelasin ke aku soal Jaringan gelap dalam bahasa melayu?

Jaringan gelap atau sesawang gelap (dark web) merupakan kandungan Jaringan Sejagat yang didapati dalam rangkaian gelap iaitu rangkaian pemayang yang dihubungkan kepada Internet tetapi menggunakan perisian, konfigurasi atau pengesahan untuk mengakses masuk. Sesawang ini merupakan sebahagian daripada jaringan dalam (deep web), iaitu bahagian dalam Jaringan ini yang tidak diindekskan enjin carian, meskipun kedua-dua istilah ini adakalanya digunakan secara bersamaan.

Jaringan ini disulitkan secara berlapis-lapis (layered encryption), maka lokasi dan identiti pengguna jaringan tidak dapat dikesan dengnan langsungnya. Kelebihan ini membolehkan para pengguna berkomunikasi serta berkongsi dan menyebarkan maklumat secara sulit, terutamanya jika berkomunikasi dalam persekitaran yang biasa boleh menggugat keselamatan pengguna misalnya untuk tujuan perisikan, kewartawanan dan sebagainya. Terdapat juga golongan tertentu yang turut mempergunakan jaringan ini untuk perkongsian maklumat dan pergerakan yang melibatkan kegiatan haram termasuklah golongan pedofil dan pengganas.